****

**សេចក្ដីណែនាំអំពីសុខភាព និងសុវត្ថិភាព PPSD សម្រាប់**

**ឆ្នាំសិក្សា 2022-23**

**សេចក្ដីណែនាំអំពីសុខភាព និងសុវត្ថិភាព PPSD សម្រាប់**

**ឆ្នាំសិក្សា 2022-23**

**ទិដ្ឋភាពទូទៅ**

គោលបំណងនៃឯកសារនេះគឺដើម្បីបង្ហាញពីគោលការណ៍នៃសេចក្ដីណែនាំអំពីសុខភាព និងសុវត្ថិភាពសម្រាប់សាលាសាធារណៈ Providence (PPSD) សម្រាប់ឆ្នាំសិក្សា 2022-2023។ ឯកសារនេះផ្អែកលើ [ពិធីសារឆ្លើយតបការផ្ទុះរាតត្បាតជំងឺ](https://health.ri.gov/publications/guidance/Outbreak-Response-Protocols-Pre-K-12.pdf) ផ្តល់ដោយក្រសួងសុខភាពនៃ Rhode Island (RIDOH)។ សេចក្ដីណែនាំនៅក្នុងឯកសារនេះមិនមានបំណងដើម្បីប្រឆាំង ឬជំនួសសេចក្ដីណែនាំដែលផ្តល់ដោយ RIDOH នោះទេ ប៉ុន្តែផ្តល់ព័ត៌មានលម្អិតកាន់តែច្រើនលើគោលការណ៍ជាក់លាក់របស់ PPSD ។ ឯកសារនេះនឹងត្រូវបានធ្វើបច្ចុប្បន្នភាពនៅពេលដែលសេចក្ដីណែនាំខាងក្រៅ ឬគោលការណ៍ផ្ទៃក្នុងត្រូវបានកែតម្រូវ។ យើងនឹងបន្តតាមដានស្ថានភាពសុខភាពសាធារណៈ និងអនុសាសន៍ពីមជ្ឈមណ្ឌលគ្រប់គ្រង និងបង្ការជំងឺ (CDC) ហើយកែសម្រួលការណែនាំនេះតាម។ សេចក្ដីណែនាំបន្ថែមនឹងត្រូវបានផ្តល់ជូនដល់នាយកសាលា/ប្រធានផ្នែកការងារ និងបុគ្គលិក។

**ទំព័រ #**

[A. ការសម្អាត ការសម្លាប់មេរោគ និងការធ្វើអនាម័យដៃ 2](#_Toc113366457)

[1. ពិធីសារការសម្អាត 2](#_Toc113366458)

[B. ម៉ាស់ 2](#_Toc113366459)

[C. ការពិនិត្យស្វែងរករោគសញ្ញា 3](#_Toc113366460)

[D. ភ្ញៀវរបស់សាលា 3](#_Toc113366461)

[E. កីឡា និងអត្តពលកម្ម 3](#_Toc113366462)

[F. រថយន្តក្រុង និងការដឹកជញ្ជូនសិស្ស 3](#_Toc113366463)

[G. ឧបករណ៍ការពារផ្ទាល់ខ្លួន (PPE) 4](#_Toc113366464)

[H. ប្រព័ន្ធខ្យល់ចេញចូល 4](#_Toc113366465)

[I. ឆ្លើយតបទៅនឹងសិស្ស និងបុគ្គលិកដែលបានឈឺ 4](#_Toc113366466)

[1. បុគ្គលដែលមានរោគសញ្ញា 5](#_Toc113366467)

[2. បុគ្គលដែលមានតេស្តវិជ្ជមាន COVID-19 5](#_Toc113366468)

[3. បុគ្គលដែលប៉ះពាល់នឹងមេរោគ COVID-19 5](#_Toc113366469)

[J. ការធ្វើតេស្តផ្អែកលើសាលា 5](#_Toc113366470)

[1. ការធ្វើតេស្តលើអ្នកដែលគ្មានរោគសញ្ញា 6](#_Toc113366471)

[2. ការធ្វើតេស្តរករោគសញ្ញា 6](#_Toc113366472)

[K. ការលើកកម្ពស់ការចាក់វ៉ាក់សាំង 6](#_Toc113366473)

[L. ការទំនាក់ទំនង 6](#_Toc113366474)

# 

# A. ការសម្អាត ការសម្លាប់មេរោគ និងការធ្វើអនាម័យដៃ

សាលារៀនគួរប្រើប្រាស់ [សេចក្ដីណែនាំអំពីប្រតិបត្តិការរបស់ CDC សម្រាប់សាលាថ្នាក់ K-12 និងកម្មវិធីថែទាំ និងអប់រំកុមារតូច](https://www.cdc.gov/coronavirus/2019-ncov/community/schools-childcare/k-12-childcare-guidance.html#:~:text=CDC%20recommends%20universal%20indoor%20masking,layered%20prevention%20strategies%20in%20place.) សម្រាប់ការសម្អាត សម្លាប់មេរោគ និងធ្វើអនាម័យដៃ។ ការណែនាំនេះរួមមានការធ្វើអនាម័យដៃត្រឹមត្រូវ អនាម័យផ្លូវដង្ហើម និងការសម្អាត និងការសម្លាប់មេរោគ។

## 1. ពិធីសារការសម្អាត

*ការសម្អាតជាស្តង់ដារ*

PPSD និង Aramark បានជួលបុគ្គលិកបន្ថែមដែលនឹងផ្តល់ការសម្អាតសម្រាប់អគារសិក្សាបន្ថែមពេញមួយថ្ងៃ។ បុគ្គលិកនឹងសម្អាតផ្ទៃប៉ះពាល់ញឹកញាប់ និងវត្ថុផ្សេងៗ (ដូចជា ដៃទ្វារ ដៃបើកបិទរ៉ូប៊េនេទឹក កន្លែងផ្ដល់ទឹកផឹក) ក៏ដូចជាបន្ទប់ទឹកផងដែរ។ លើសពីនេះ First Student នឹងផ្តល់នូវការសម្អាតដ៏ល្អសម្រាប់ថរយន្តក្រុងនៅចុងបញ្ចប់នៃថ្ងៃ រួមទាំងការជូតផ្ទៃដែលប៉ះពាល់ញឹកញាប់ផងដែរ។

*ការសម្អាតលម្អិត*

ក្នុងករណីមានករណីការបញ្ជាក់លទ្ធផលវិជ្ជមាន COVID-19 ដែលសិស្ស ឬបុគ្គលិកស្ថិតនៅក្នុងអគារក្នុងរយៈពេល 24 ម៉ោងចុងក្រោយ Aramark នឹងធ្វើការសម្អាតលម្អិត។ នេះរាប់បញ្ចូលទាំងការសម្អាតលម្អិត និងការសម្លាប់មេរោគលើផ្ទៃក្នុងថ្នាក់រៀន និងវិធានការសម្អាតប្រព័ន្ធខ្យល់ចេញចូលដែលបានពិពណ៌នាខាងក្រោម (សូមមើល “[ផ្នែកប្រព័ន្ធខ្យល់ចេញចូល](#_2ujm9mfjhzj9)”)។ Aramark នឹងទុកកំណត់ត្រាអនាម័យនៅលើទ្វារ ដើម្បីបញ្ជាក់ថាការសម្អាតកម្រិត 3 ត្រូវបានបញ្ចប់។

# B. ម៉ាស់

ការពាក់ម៉ាស់់់នឹងមិនត្រូវបានទាមទារសម្រាប់សិស្ស ឬបុគ្គលិកនៅពេលដែលឆ្នាំសិក្សាចាប់ផ្តើម។ ម៉ាស់គួរត្រូវបានពាក់ដោយបុគ្គលដែលកំពុងជាសះស្បើយ ឬបានប៉ះពាល់នឹងមេរោគ COVID-19 (សូមមើល “[ឆ្លើយតបទៅនឹងសិស្ស និងបុគ្គលិកដែលបានឈឺ](#_ieyvgz8ydf8l)” ផ្នែកនៅខាងក្រោម) ក៏ដូចជាពេលនៅក្នុងការិយាល័យគិលានុបដ្ឋាយិការបស់សាលា។

PPSD នឹងបន្តតាមដានសេចក្ដីណែនាំរបស់ CDC និង RIDOH ទាក់ទងនឹងការពាក់ម៉ាស់។ តាមការសរសេរសេចក្ដីណែនាំនេះ CDC ណែនាំសហគមន៍នៅក្នុង "កម្រិតសហគមន៍ COVID-19 ខ្ពស់" អនុវត្តការពាក់ម៉ាស់ក្នុងអគារជាសកល។ ប្រសិនបើសេចក្ដីណែនាំអំពីការពាក់ម៉ាស់គួរផ្លាស់ប្តូរ PPSD នឹងចែករំលែកព័ត៌មានជាមួយសិស្ស គ្រួសារ និងបុគ្គលិក។

ក្នុងករណីដែលការពាក់ម៉ាស់ត្រូវបានទាមទារសម្រាប់បុគ្គលជាក់លាក់ ការលើកលែងពាក់ម៉ាស់នឹងត្រូវបានធ្វើឡើងសម្រាប់ប្រភេទមនុស្សដូចខាងក្រោម៖

1. កុមារអាយុក្រោម 2 ឆ្នាំ។
2. ជនដែលមានពិការភាពដែលមិនអាចពាក់ម៉ាស់ ឬមិនអាចពាក់ម៉ាស់ដោយសុវត្ថិភាព ដោយសារតែពិការភាព ដូចដែលបានកំណត់ដោយច្បាប់ស្តីពីជនពិការរបស់សហរដ្ឋអាមេរិក (Americans with Disabilities Act (42 USC 12101 et seq.))។
3. បុគ្គលដែលការពាក់ម៉ាស់នឹងបង្កើតហានិភ័យដល់សុខភាព សុវត្ថិភាពការងារ ឬភារកិច្ចការងារដែលកំណត់ដោយសេចក្ដីណែនាំសុវត្ថិភាពការងារ ឬបទប្បញ្ញត្តិសហព័ន្ធដែលពាក់ព័ន្ធ។

សមាជិកបុគ្គលិកដែលជឿថាពួកគេមានលក្ខណៈគ្រប់គ្រាន់សម្រាប់ការលើកលែងនៅក្រោមធាតុ 2 និង 3 ត្រូវតែទាក់ទង Ray Lambert ([Raymond.Lambert@ppsd.org](mailto:Raymond.Lambert@ppsd.org)) ដើម្បីពិនិត្យ និងអនុម័ត/បដិសេធសំណើ។ ដូចគ្នានេះដែរ សិស្សគួរតែទាក់ទងគិលានុបដ្ឋាយិកាសាលារបស់ពួកគេ ដើម្បីពិនិត្យ និងយល់ព្រម/បដិសេធសំណើនេះ។

# C. ការពិនិត្យស្វែងរករោគសញ្ញា

សិស្ស និងបុគ្គលិកដែលឈឺ និង/ឬមានរោគសញ្ញាដែលបង្ហាញពីករណីដែលអាចកើតមានជំងឺ COVID-19 គួរតែនៅផ្ទះ ហើយទាក់ទងទៅអ្នកផ្តល់សេវាថែទាំសុខភាពរបស់ពួកគេ និងធ្វើតេស្ត។ បុគ្គលិក និងមាតាបិតា/អាណាព្យាបាលត្រូវបានលើកទឹកចិត្តយ៉ាងខ្លាំងឱ្យតាមដានកូនរបស់ពួកគេស្វែងរករោគសញ្ញានៃជំងឺឆ្លងជារៀងរាល់ថ្ងៃតាមរយៈការពិនិត្យស្វែងរករោគសញ្ញានៅផ្ទះ។ មណ្ឌលសិក្សាធិការនឹងបញ្ជូនសេចក្ដីជូនដំណឹងទៅសិស្ស ក្រុមគ្រួសារ និងបុគ្គលិកទាំងអស់ដោយរំលឹកពួកគេអំពីកាតព្វកិច្ចរបស់ពួកគេក្នុងការត្រួតពិនិត្យដោយខ្លួនឯងស្វែងរករោគសញ្ញា។ លើសពីនេះ សាលារៀនត្រូវដាក់សញ្ញាសម្គាល់នៅច្រកចូលអគាររបស់ពួកគេ។

# D. ភ្ញៀវរបស់សាលា

ភ្ញៀវអាចចូលទៅក្នុងអគារសាលារៀនបាន។ កំណត់ត្រានៃភ្ញៀវទាំងអស់រយៈពេល 30 ថ្ងៃត្រូវបានទាមទារសម្រាប់ការតាមដានការប៉ះពាល់។ កំណត់ត្រាគួរតែកត់ត្រាកាលបរិច្ឆេទ លេខទូរសព្ទទំនាក់ទំនង និងម៉ោងមកដល់/ចាកចេញ។ ភ្ញៀវទាំងអស់ត្រូវតែគោរពតាមគោលការណ៍ និងពិធីសារ COVID-19 របស់ LEA ឬសាលារៀន។

# E. កីឡា និងអត្តពលកម្ម

សម្រាប់កីឡាដែលត្រូវបានកំណត់ថាមានការប៉ះពាល់ជិតស្និទ្ធ និងការប៉ះពាល់រយៈពេលយូរ អត្តពលិកគួរតែចូលរួមក្នុងការធ្វើតេស្តទោះបីជាមិនមានរោគសញ្ញា ប្រចាំសប្តាហ៍ដែលគ្រប់គ្រងដោយសាលាសាធារណៈ Providence ។ សម្រាប់រដូវស្លឹកឈើជ្រុះ បាល់ទាត់ត្រូវបានកំណត់ថាជាកីឡាមានការប៉ះពាល់ជិតស្និទ្ធ។ លើសពីនេះ សិស្សអត្តពលិកទាំងអស់នឹងតម្រូវឱ្យចុះហត្ថលេខាលើលិខិតបញ្ជាក់មួយថាពួកគេនឹងនៅតែផ្ទះ ដោយមិនទៅសាលារៀន និងចូលរួមសកម្មភាពកីឡាប្រសិនបើពួកគេមានរោគសញ្ញា។

# F. រថយន្តក្រុង និងការដឹកជញ្ជូនសិស្ស

មិនមានដែនកំណត់ចំនួនអ្នកធ្វើដំណើរក្នុងរថយន្តក្រុងសម្រាប់ការដឹកជញ្ជូនទៅសាលារៀនទេ។ សមាជិកគ្រួសារគួរអង្គុយជាមួយគ្នានៅកៅអីតែមួយនៅពេលដែលអាចធ្វើទៅបាន។

បុគ្គលិកគួរតែបើកបង្អួចដើម្បីកែលម្អខ្យល់ចេញចូល នៅពេលដែលវាមិនបង្កគ្រោះថ្នាក់ដល់សុវត្ថិភាព។

# G. ឧបករណ៍ការពារផ្ទាល់ខ្លួន (PPE)

សាលារៀននឹងទទួលបានការផ្គត់ផ្គង់ PPE គ្រប់គ្រាន់សម្រាប់ថ្នាក់រៀន និងការិយាល័យទាំងអស់ រួមទាំង៖

* ម៉ាស់ដែលអាចបោះចោលបាន ត្រូវធ្វើឡើងសម្រាប់បុគ្គលិក ឬសិស្ស។
* ទឹកលាងដៃសម្លាប់មានសម្រាប់គ្រប់ថ្នាក់រៀន ការិយាល័យ និងកន្លែងរួមគ្នាដែលមិនមានឡាបូ ឬកន្លែងលាងដៃ។
* ស្ព្រាយបាញ់សម្លាប់មេរោគ ឬជូតមានសម្រាប់គ្រប់ថ្នាក់រៀន ការិយាល័យ និងកន្លែងរួម។
* អាវបំពង និងស្រោមដៃសម្រាប់គិលានុបដ្ឋាយិកាសាលា។

សាលារៀននឹងទទួលបានការផ្គត់ផ្គង់ដូចបានរៀបរាប់ខាងលើដើម្បីគ្របដណ្តប់ថ្នាក់រៀនទាំងអស់ ដោយមានការបំពេញបន្ថែមពេញមួយឆ្នាំសិក្សា។ បុគ្គលិកគួរតែទាក់ទងទៅនាយកសាលា ឬអ្នកគ្រប់គ្រងរបស់ពួកគេ ប្រសិនបើត្រូវការ PPE បន្ថែម ដែលនឹងត្រូវបានបើកឱ្យម្ដងទៀតពីឃ្លាំងកណ្តាល។

ប្រសិនបើបុគ្គលិកណាម្នាក់មានប្រព័ន្ធភាពស៊ាំចុះខ្សោយ ពួកគេប្រហែលជាចង់ពិគ្រោះជាមួយវេជ្ជបណ្ឌិតរបស់ពួកគេអំពី PPE បន្ថែមណាមួយ។ នៅពេលមានការទំនាក់ទំនងជិតស្និទ្ធជាមួយ ឬកំពុងព្យាបាល អ្នកជំងឺដែលសង្ស័យ ឬបញ្ជាក់ថាមាន COVID-19 នោះ ត្រូវណែនាំឱ្យប្រើ PPE រួមមានម៉ាស់ដកដង្ហើមសិប្បនិម្មិត N-95 (ឬម៉ាស់ ប្រសិនបើ N-95 មិនអាចរកបាន) ឧបករណ៍ពាក់ការពារភ្នែក (វ៉ែនតា ឬរបាំងមុខ) ស្រោមដៃ និងអាវបំពង។

# H. ប្រព័ន្ធខ្យល់ចេញចូល

ដើម្បីជាជំនួយដល់ប្រព័ន្ធខ្យល់ចេញចូលក្នុងអគារក្នុងអំឡុងពេលជំងឺរាតត្បាត COVID-19 ថ្នាក់រៀនទាំងអស់ត្រូវបានបំពាក់ដោយម៉ាស៊ីនបន្សុទ្ធខ្យល់ដោយប្រើតម្រង MERV13 ដែលបំពេញ ឬលើសពីការណែនាំរបស់ CDC ទាក់ទងនឹងការផ្លាស់ប្តូរខ្យល់ក្នុងមួយម៉ោង (ACH)។ សាលានីមួយៗនឹងមានការបែងចែកតម្រងជំនួសឱ្យបានគ្រប់គ្រាន់សម្រាប់ម៉ាស៊ីនបន្សុទ្ធខ្យល់ ឆ្មាំសាលារៀននឹងផ្លាស់ប្តូរនៅពេលដែលត្រូវការជំនួសចាំបាច់។ ម៉ាស៊ីនបន្សុទ្ធខ្យល់គួរតែត្រូវបានដាក់យ៉ាងហោចណាស់ 2 ហ្វីតពីជញ្ជាំងហើយគួរតែត្រូវបានបើកឱ្យដល់អត្រាអតិបរមានៃខ្យល់ចេញចូល។

ការបើកបង្អួច និងទ្វារនៅពេលដែលអាកាសធាតុអំណាយផលដើម្បីជួយបង្កើនខ្យល់ចេញចូលបានល្អ និងកាត់បន្ថយការចម្លងមេរោគ។ វាជាការល្អបំផុតក្នុងការបង្កើតខ្យល់ឆ្លងកាត់ដែលអាចធ្វើបានដោយការបើកទ្វារ និងបង្អួច ឬដោយការដំឡើងកង្ហារនៅក្នុងបង្អួច។ រាល់អ៊ិន្ឈ៍ដែលបង្អួចត្រូវបានបើក នឹងធ្វើឱ្យខ្យល់ចេញចូលកាន់តែប្រសើរឡើង ការប្រើប្រាស់ម៉ាស៊ីនបន្សុទ្ធខ្យល់ និងការបើកបង្អួច/ទ្វារដើម្បីបង្កើនខ្យល់ចេញចូលនឹងអនុញ្ញាតឱ្យមានការកែលម្អដ៏អស្ចារ្យបំផុតនៅក្នុងប្រព័ន្ធខ្យល់ក្នុងថ្នាក់។

# I. ឆ្លើយតបទៅនឹងសិស្ស និងបុគ្គលិកដែលបានឈឺ

សិស្ស និងបុគ្គលិកដែលឈឺ និង/ឬមានរោគសញ្ញាដែលបង្ហាញពីករណីដែលអាចកើតមានជំងឺ COVID-19 គួរតែនៅផ្ទះ ហើយទាក់ទងទៅអ្នកផ្តល់សេវាថែទាំសុខភាព និងធ្វើតេស្ត។

## 

## 1. បុគ្គលដែលមានរោគសញ្ញា

ប្រសិនបើសិស្ស ឬបុគ្គលិកម្នាក់ឈឺ ហើយជាករណីដែលអាចកើតមានជំងឺ COVID-19 ពួកគេមិនគួរមកសាលារៀន ឬធ្វើការទេ ហើយពួកគេគួរតែទៅធ្វើតេស្ត។ ប្រសិនបើសិស្ស ឬបុគ្គលិកនៅសាលាបានធ្វើតេស្តហើយឃើញថាវិជ្ជមាន គាត់គួរតែទាក់ទងគិលានុបដ្ឋាយិកាសាលារបស់គាត់។ បុគ្គលិកដែលធ្វើការនៅក្នុងការិយាល័យកណ្តាលគួរតែទាក់ទងជាមួយ Donna O'Connor ([donna.oconnor@ppsd.org](mailto:donna.oconnor@ppsd.org))។

ប្រសិនបើសិស្សមានរោគសញ្ញា COVID-19 ដែលបង្ហាញពីករណីដែលអាចកើតមាននៅឯសាលារៀន សិស្សគួរតែត្រូវបានផ្លាស់ប្តូរទីតាំងទៅកន្លែងដាច់ដោយឡែកនៅក្នុងអគារសាលា ហើយនឹងត្រូវបានផ្តល់ម៉ាស់សម្រាប់ពាក់។ ប្រសិនបើបុគ្គលិកម្នាក់មានរោគសញ្ញា COVID-19 គាត់គួរតែជូនដំណឹងទៅអ្នកគ្រប់គ្រងរបស់គាត់ ហើយត្រលប់ទៅផ្ទះមួយថ្ងៃមុនពេលធ្វើតេស្ត។ សិស្ស និងបុគ្គលិកអាចទទួលបានការធ្វើតេស្តពីគិលានុបដ្ឋាយិកាសាលា។

## 2. បុគ្គលដែលមានតេស្តវិជ្ជមាន COVID-19

ជនណាម្នាក់មានតេស្តវិជ្ជមាន COVID-19 ដោយមិនគិតពីស្ថានភាពនៃការចាក់វ៉ាក់សាំងរបស់ពួកគេនោះទេ ពួកគេគួរតែស្នាក់នៅផ្ទះ និងដាក់ដាច់ដោយឡែកយ៉ាងហោចណាស់ចំនួន 5 ថ្ងៃ។ បន្ទាប់មកពួកគេអាច៖

* ត្រឡប់ទៅសាលារៀនវិញនៅថ្ងៃទី 6 ប្រសិនបើពួកគេមិនមានរោគសញ្ញា ឬរោគសញ្ញារបស់ពួកគេមានភាពប្រសើរឡើង ហើយពួកគេមិនមានបញ្ហាគ្រុនក្តៅរយៈពេល 24 ម៉ោង (ដោយមិនប្រើប្រាស់ថ្នាំបន្ថយកម្ដៅ)។ ពួកគេគួរតែពាក់ម៉ាស់ណាគ្របទៅលើមាត់និងច្រមុះបានល្អសម្រាប់រយៈពេល 5 ថ្ងៃបន្ថែមទៀតនៅឯសាលារៀន នៅផ្ទះ និងពេលនៅជាមួយអ្នកដទៃ ឬ
* ដាក់ឱ្យនៅដាច់ដោយឡែកនៅផ្ទះរហូតដល់រោគសញ្ញារបស់ពួកគេមានភាពប្រសើរឡើង ហើយឃើញថាពួកគេមិនមានការក្តៅខ្លួនរយៈពេល 24 ម៉ោង (ដោយមិនប្រើប្រាស់ថ្នាំបន្ថយកម្ដៅ) ។ ពួកគេគួរតែពាក់ម៉ាស់ណាគ្របទៅលើមាត់និងច្រមុះបានល្អ នៅឯសាលារៀន និងនៅផ្ទះសម្រាប់រយៈពេល 10 ថ្ងៃដែលនៅសល់ពីថ្ងៃដែលចាប់ផ្តើមមានរោគសញ្ញា ឬកាលបរិច្ឆេទដែលប្រមូលសំណាក ប្រសិនបើពួកគេមិនមានរោគសញ្ញា។

## 3. បុគ្គលដែលប៉ះពាល់នឹងមេរោគ COVID-19

សិស្ស និងបុគ្គលិកដែលគ្មានរោគសញ្ញាដែលប៉ះពាល់នឹងមេរោគ COVID-19 ដោយមិនគិតពីស្ថានភាពនៃការចាក់វ៉ាក់សាំងគួរតែ៖

* តាមដានរោគសញ្ញាដោយខ្លួនឯងក្នុងរយៈពេល 5 ថ្ងៃ និង
* ពាក់ម៉ាស់ណាគ្របទៅលើមាត់និងច្រមុះបានជិតល្អរយៈពេល 10 ថ្ងៃ។

# J. ការធ្វើតេស្តផ្អែកលើសាលា

សិស្សដែលមានអាយុក្រោម 15 ឆ្នាំនឹងត្រូវតម្រូវឱ្យដាក់ទម្រង់បែបបទផ្ដល់ការយល់ព្រមសម្រាប់ការធ្វើតេស្តទោះមានរោគសញ្ញា និងមិនមាន។ សិស្សដែលមានទម្រង់បែបបទផ្ដល់ការយល់ព្រមលើឯកសារពីឆ្នាំសិក្សាមុន ដោយមិនចាំបាច់ដាក់ទម្រង់បែបបទថ្មីសម្រាប់ឆ្នាំសិក្សានេះនោះទេ។ មាតាបិតា ឬអាណាព្យាបាលណាដែលមានបំណងដកការយល់ព្រមលើការធ្វើតេស្តចេញវិញ អាចធ្វើទៅបានដោយទាក់ទងគិលានុបដ្ឋាយិកាសាលារបស់ពួកគេ។

## 

## 1. ការធ្វើតេស្តលើអ្នកដែលគ្មានរោគសញ្ញា

ក្នុងអំឡុងពេលបួនសប្តាហ៍ដំបូងនៃសាលារៀន បន្ទាប់ពីសម្រាក ហើយនៅក្នុងព្រឹត្តិការណ៍ដែល Providence County ចូលក្នុងស្ថានភាព "កម្រិតសហគមន៍ COVID-19 ខ្ពស់" សាលា PPSD នឹងផ្តល់ការធ្វើតេស្តរករោគសញ្ញាប្រចាំសប្តាហ៍សម្រាប់សិស្ស និងបុគ្គលិកតាមមូលដ្ឋានដោយស្ម័គ្រចិត្ត។

## 2. ការធ្វើតេស្តរករោគសញ្ញា

បន្ថែមពីលើការធ្វើតេស្តលើអ្នកគ្មានរោគសញ្ញានោះ គិលានុបដ្ឋាយិកានឹងមានការផ្គត់ផ្គង់ការធ្វើតេស្ត ប្រសិនបើសិស្ស ឬបុគ្គលិកមានរោគសញ្ញាសម្រាប់រយៈពេញមួយថ្ងៃ ឬក្នុងករណីដែលមានករណីវិជ្ជមានកើនមានជាច្រើននៅក្នុងសាលា ហើយត្រូវការការធ្វើតេស្តបន្ថែមលើបុគ្គលដែលគ្មានរោគសញ្ញានោះ។

# K. ការលើកកម្ពស់ការចាក់វ៉ាក់សាំង

ការចាក់វ៉ាក់សាំងនៅតែជាយុទ្ធសាស្ត្រដ៏មានឥទ្ធិពលបំផុតក្នុងការរក្សាកុមារ និងគ្រួសារឱ្យមានសុខភាពល្អ ហើយសិស្សដែលកំពុងសិក្សា និងចូលរួមក្នុងសកម្មភាពក្រៅកម្មវិធីសិក្សាដោយផ្ទាល់។ ស្វែងរកព័ត៌មានបន្ថែមនៅលើគេហទំព័រ C19vaccineRI.org ។ RIDOH លើកទឹកចិត្តយ៉ាងមុតមាំដល់សិស្ស បុគ្គលិក និងក្រុមគ្រួសារក្នងការទៅទទួលយកវ៉ាក់សាំង និងវ៉ាក់សាំងជំរុញ។

# L. ការទំនាក់ទំនង

សាលារៀននឹងជូនដំណឹងដល់ក្រុមគ្រួសារអំពីការប្រឈមមុខនឹងជំងឺ COVID-19។